CELEX: 62009TN0225
Language: mt
Date: 2009-06-08 00:00:00
Title: Kawża T-225/09: Rikors ippreżentat fit- 8 ta’ Ġunju 2009 — CLARO vs UASI — Telefónica (Claro)

1.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 180/61
            
         Rikors ippreżentat fit-8 ta’ Ġunju 2009 — CLARO vs UASI — Telefónica (Claro)
   (Kawża T-225/09)
   2009/C 180/113
   Lingwa tar-rikors: L-Ispanjol
   
      Partijiet
   
   
      Rikorrenti: CLARO SA (rappreżentanti: E. Armijo Chávarri u A. Castán Pérez-Gómez, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Telefónica, SA (Madrid, Spanja)
   
      Talbiet tar-rikorrenti
   
   
               —
            
            
               tannulla d-deċiżjoni tat-Tieni Bord tal-Appell tal-UASI tas-26 ta’ Frar, fil-Każ R 1079/2008-2, b’rinviju tal-każ lill-imsemmi Bord sabiex dan jiġi deċiż u tikkundanna lill-UASI għall-ispejjeż.
            
         
      Motivi u argumenti prinċipali
   
   
      Applikant għat-trade mark Komunitarja: BCP S/A, kumpannija li attwalment taġixxi taħt l-isem CLARO S.A., ir-rikorrenti.
   
      Trade mark Komunitarja kkonċernata: Trade mark tridimensjonali li tinkludi l-element denominattiv “CLARO” (applikazzjoni għal reġistrazzjoni Nru 5 229 241) għal prodotti u servizzi fil-klassijiet 9 u 38.
   
      Proprjetarju tat-trade mark jew tas-sinjal invokat insostenn tal-oppożizzjoni: Telefónica, SA.
   
      Trade mark jew sinjal invokat insostenn tal-oppożizzjoni: Trade mark verbali Komunitarja preċedenti “CLARO” (Nru 2 017 341) fost l-oħrajn għal prodotti u servizzi fil-klassijiet 9 u 38.
   
      Deċiżjoni tad-Diviżjoni tal-Oppożizzjoni: Oppożizzjoni milqugħa.
   
      Deċiżjoni tal-Bord tal-Appell: Appell miċħud bħala inammissibbli, billi r-rikorrenti ma ddepożitatx nota li tesponi l-motivi tar-rikors.
   
      Motivi invokati: Id-deċiżjoni kkontestata hija, skont ir-rikorrenti, kuntrarja għall-prinċipju ta’ kontinwità funzjonali bejn il-Bord tal-Appell u d-Diviżjoni tal-Oppożizzjoni. Skont ir-rikorrenti, kien evidenti li r-rikors tagħha kien intiż kontra t-totalità tad-deċiżjoni kkontestata minħabba li d-Diviżjoni tal-Oppożizzjoni interpretat b’mod żbaljat l-Artikolu 8(1)(b) tar-Regolament (KE) Nru 207/2009 dwar it-trade mark Komunitarja.